Otacilia Severa
Marcia Otacilia Severa (saeculo tertio nata et mortua) filia fuit vel soror cuiusdam Severiani, qui legatus augusti pro praetore Macedoniae et Moesiae fuit. Tum uxor Philippi Arabis imperatoris erat, cui ante annum 238 nupsit; paulo post ei Marcum Iulium Philippum filium peperit. Etiam filiam Severinam habuit, quae, ut aliqui putant, postea uxor Aureliani imperatoris facta est. Anno 244, cum Philippus purpuram sumeret, Augusta facta est. Anno 248 vel post mortem mariti mortua est.